***Α’ ΑΡΣΑΚΕΙΟ-ΤΟΣΙΤΣΕΙΟ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΙΑΝΟΥΑΡΙΟΣ 2017***

**1) Δευτέρα, 9 Ιανουαρίου 2017-Όλες οι τάξεις:**

**Κοπή Βασιλόπιτας:** Το καθιερωμένο έθιμο της κοπής της βασιλόπιτας θα ζήσουν για άλλη μια φορά οι μαθητές του Α’ Αρσακείου- Τοσιτσείου Δημοτικού Σχολείου Εκάλης με την έναρξη των μαθημάτων στις 9 Ιανουαρίου 2017 παρέα με τις δασκάλες τους και τους συμμαθητές τους.

**2) Δευτέρα, 16 Ιανουαρίου 2017- Στ’ τάξη:**

 **Eπίσκεψη στο Ίδρυμα Σταύρος Νιάρχος**

Τη Δευτέρα 16 Ιανουαρίου 2017 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Ίδρυμα Σταύρος Νιάρχος και θα παρακολουθήσουν τα προγράμματα «Ηχητικά Τοπία» και «Μαραθώνιος».

**3) Τρίτη, 17 Ιανουαρίου 2017- Δ’ τάξη:**

**Επίσκεψη στο Αρχαιολογικό Μουσείο**

Την Τρίτη 17 Ιανουαρίου 2017 οι μαθητές της Δ’ τάξης του Α’ Αρσακείου-Τοσιτσείου Δημοτικού Σχολείου Εκάλη θα επισκεφθούν το Αρχαιολογικό Μουσείο. Οι μαθητές θα ξεναγηθούν στον κόσμο των Αρχαίων Ελλήνων ζωντανεύοντας την ιστορία τους. Θα γνωρίζουν τα αγγεία, κούρους και κόρες, θα ερευνήσουν κοσμήματα, θα διαβάσουν επιγραφές και θα θαυμάσουν τις υπέροχες τοιχογραφίες, κάνοντας έτσι ένα ζωντανό μάθημα Ιστορίας.

**4) Πέμπτη, 19 Ιανουαρίου 2017- Α’ τάξη:**

**Μουσείο Συναισθημάτων: «Γειά σου κύριε Φόβε!»**

Την Πέμπτη 19 Ιανουαρίου 2017 οι μαθητές της Α’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν το Μουσείο Συναισθημάτων.

Ο σκοπός του εκπαιδευτικού προγράμματος στην έκθεση «Γεια σου κύριε Φόβε!» είναι η δημιουργική προσέγγιση του φόβου μέσα από το παιχνίδι με τα διαδραστικά εκθέματα. Οι μαθητές παίρνουν ερεθίσματα μέσα στο ασφαλές περιβάλλον του Μουσείου Συναισθημάτων για να γνωρίσουν καλύτερα, να επεξεργαστούν και να αντιμετωπίσουν δημιουργικά το συναίσθημα του φόβου.

**5) Παρασκευή, 20 Ιανουαρίου 2017- Β’1 τάξη:**

**Εργαστήρι Υφάσματος: «Κόβω, ράβω, παίζω»**

Την Παρασκευή 20 Ιανουαρίου 2017 οι μαθητές της Β΄1 τάξης του Α΄ Αρσακείου-Τοσιτσείου Δημοτικού Εκάλης, μέσα από το παιχνίδι, το παραμύθι και το κουκλοθέατρο, θα γνωρίσουν την υφαντική τέχνη και τα μυστικά της. Στόχος του βιωματικού προγράμματος «κόβω, ράβω, παίζω» είναι να γνωρίσουν τα παιδιά επαγγέλματα που σχετίζονται με την τέχνη του υφάσματος. Θα καλλιεργήσουν συγκεκριμένες δεξιότητες και θα ανακαλύψουν την αξία της ανακύκλωσης. Έτσι θα φτιάξουν πάνινα παιχνίδια και διακοσμητικά για το δωμάτιό τους.

**6) Παρασκευή, 20 Ιανουαρίου 2017- Γ’ τάξη:**

Μουσείο Πειραμάτων: «Μαθητής στην Αρχαία Ελλάδα»

Την Παρασκευή 20 Ιανουαρίου 2017 οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Πειραμάτων. Οι μαθητές με αρχαιοελληνική αμφίεση και αρχαία ονόματα πάνε σχολείο όπου γράφουν και παίζουν αρχαία παιχνίδια και ακούνε αρχαία ελληνική μουσική. Εκεί χρησιμοποιούν τα αντικείμενα των μαθητών στα σχολεία του γραμματιστή, του κιθαριστή και του παιδοτρίβη.

**7) Τρίτη, 24 Ιανουαρίου 2017 - Ε’ τάξη**

**Επίσκεψη στον Πολυχώρο “Planet Physics”, «Η Φυσική του 20ου αιώνα»**

Την Τρίτη 24 Ιανουαρίου 2017 οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν τον Πολυχώρο: «Planet Physics» στον οποίο θα παρακολουθήσουν διαδραστικά εκθέματα Φυσικής καθώς και πρόγραμμα συναφές με την ύλη του μαθήματος της Φυσικής της Ε’ Δημοτικού. Στο πρόγραμμα αυτό οι μαθητές δεν θα περιοριστούν στον ρόλο του θεατή, αλλά θα συμμετέχουν ενεργά σε πειράματα. Στόχος της συγκεκριμένης επίσκεψης είναι να αλληλεπιδράσουν οι μαθητές με βασικά εκθέματα Φυσικής ώστε να κατανοήσουν τις θεματικές έννοιες της.

**8) Πέμπτη, 26 Ιανουαρίου 2017- Β’2 τάξη:**

**Εργαστήρι Υφάσματος: «Κόβω, ράβω, παίζω»**

Την Πέμπτη 26 Ιανουαρίου 2017 οι μαθητές της Β΄2 τάξης του Α΄ Αρσακείου-Τοσιτσείου Δημοτικού Εκάλης, μέσα από το παιχνίδι, το παραμύθι και το κουκλοθέατρο, θα γνωρίσουν την υφαντική τέχνη και τα μυστικά της. Στόχος του βιωματικού προγράμματος «κόβω, ράβω, παίζω» είναι να γνωρίσουν τα παιδιά επαγγέλματα που σχετίζονται με την τέχνη του υφάσματος. Θα καλλιεργήσουν συγκεκριμένες δεξιότητες και θα ανακαλύψουν την αξία της ανακύκλωσης. Έτσι θα φτιάξουν πάνινα παιχνίδια και διακοσμητικά για το δωμάτιό τους.

**9) Δευτέρα, 30 Ιανουαρίου 2016- Όλες οι τάξεις:**

**Εκκλησιασμός Τριών Ιεραρχών**

Τη Δευτέρα 30 Ιανουαρίου 2016 οι μαθητές του Α΄ Αρσακείου-Τοσιτσείου Δημοτικού Σχολείου Εκάλης θα παρακολουθήσουν στο Θέατρο των Αρσακείων-Τοσιτσείων Σχολείων
τη Θεία Λειτουργία των Τριών Ιεραρχών.